ཚ་ཚ་དེ་བོད་གངས་ཅན་པའི་ཡུལ་དུ་དར་ནས་ཕལ་ཆེར་ལོ་ངོ་སྟོང་ལྷག་གི་ལོ་རྒྱུས་ལྡན།ལྷ་ཁང་དང་དགོན་པའི་རྟེན་དུ་ཆོག་པ།ཡང་ན་ཐད་ཀར་ཆེད་དུ་ཚ་ཚ་བཞུགས་སའི་ཚ་ཁང་དང་ས་དགྲ་འགོག་སའི་རྟེན་དུ་བཀྲམ་པ་སོགས་བྱེད་ཀྱི་ཡོད།གང་ལྟར་ཚ་ཚ་དེ་ཕྱོགས་གང་ནས་ཀྱང་མཁོ་དགོས་ཆེ་བ་ཞིག་ཏུ་གྱུར་ནས་བོད་ཡུལ་འདི་ཚ་ཚ་མང་ཤོས་དང་ཚ་ཚའི་བཟོ་རྩལ་གྱི་ལག་རྩལ་མཐོ་ཤོས་ཞིག་ཏུ་ཆགས།ལྷ་ས་གྲོང་ཁྱེར་ཁྲེང་ཀོན་ཆུས་དོག་སྡེ་ཤང་དུ་གནས་པའི་ཚ་ཚའི་རིག་གནས་འགྲེམས་སྟོན་ཁང་དེ་རྒྱ་ཁྱོན་ཆེན་པོ་མེད་ཀྱང་།ཚོན་མདོག་རྣམ་པར་བཀྲ་བ་དང་ལུགས་ཞིབ་ཚགས་བརྒྱབ་པའི་སྐུ་འདྲ་དང་མཆོད་རྟེན་སོགས་ཚ་ཚ་སྣ་ཁ་བརྒྱ་ཙམ་དང་ངོ་གྲངས་ཆིག་ཁྲི་ཙམ་ཡོད་པ་དེ་དག་གློག་སྒྲོན་འོག་བབ་ཆགས་ཤིང་བཀོད་པ་མཛེས་ལ་ཡིད་དུ་འོང་བ་ཞིག་ཡོད།